189 



ere smaa. Disse Udtryk ere ganske vist i høj Grad konven- 

 tionelle, men navnlig efter at man i de senere Aar har lært 

 virkelig smaa Folk i Afrika og Østasien bedre at kjende end 

 hidtil, vil det være meget urigtigt vedblivende at betegne Grøn- 

 lænderne og Eskimoerne overhovedet som smaa. 



Til nærmere Forstaaelse af de her angivne Udtryk for Vest- 

 grønlændernes Middelhøjde skal det endnu omtales, at ikkun 

 8 Procent eller omtrent en Tolvtedel af samtlige fuldvoxue 

 Mænd ville kunne betegnes som «Undermaalere» efter de her i 

 Landet gjældende Regler for Bedømmelse af de Værnepligtiges 

 Tjenstdygtighed (under 153 ctm.), medens 4Vs Procent af dem 

 have «Garderhøjden» (174 ctm. og derover). I Danmark er der 

 henved 4 Procent Undermaalere og henved 1 1 Procent have 

 Garderhøjden. 



